Turu lan teka te katsin bong ma a ka be Iesu e poeiena turu katunun tsitsilo i tanen,
“Aragi aroho uu i hapalana a ramun.”
Ba nori e laba raier u katuun u parpara koru,
ba nori ena osa ria turu bout te gum ia e Iesu,
ba nori e la gono meren.
Na palaina a man bout i ka has.
Ba u pan nen u ualupu e takei nama bu ramun e posa hongo uana iahana u bout,
ba u bout e katsin saputena u ramun.
E Iesu e kaia i pal murimuri turu bout te sohoien bate ha oulanena a bakunen turu pilo.
Ba u katunun tsitsilo e gulie ren me poeier,
“O Tson Hihatuts,
alö ma taatagi rami lam?
Ara e katsin taia talara.”
Be Iesu e takeina me hasalohena a lomolomo me abisena u keikei me poeiena,
“Opö hakakamoto.”
Ba lomolomo na u keikei e kapa nitöana ba pan nen a seloho e butu poutsuna.
Be Iesu e rangana i taren me poeiena,
“E hana ba limiou te matout korumiou?
Alimiou ema hamana mi?”
Kaba nori i matout koru me hiarangrangatar,
“A saha koru a mar katuun teka?
Ba lomolomo na u keikei te hengoe nen.”